|  |  |
| --- | --- |
| **EELNÕU**10.11.2021xx.xx.202x |  |
| Määrus | xx.xx.2021 nr ….. |
| Loomsete saaduste ja nende käitlemise, sealhulgas looma enda tarbeks tapmise veterinaarnõuded |   |

Määrus kehtestatakse veterinaarseaduse § 41 lõike 6 alusel.

**§ 1.** **Reguleerimisala**

Määruses sätestatakse toiduks kasutatavate loomsete saaduste ja nende käitlemise ning looma enda tarbeks tapmise veterinaarnõuded.

**§ 2. Sigade Aafrika katku piirangutsoonist pärit loomsete saaduste ja nende käitlemise täpsemad veterinaarnõuded**

(1) Sealt või metssealt pärit loomsete saaduste märgistamisel kasutatakse komisjoni rakendusmääruse (EL) 2021/605, milles sätestatakse sigade Aafrika katku tõrje erimeetmed (ELT L 129, 15.04.2021, lk 1–64), artikli 44 kohaselt järgmisi märke:

1) sama määruse artikli 44 punktis a nimetatud juhul käesoleva määruse lisa punktis 1 kirjeldatud tervisemärki või punktis 3 kirjeldatud identifitseerimismärki;

2) sama määruse artikli 44 punktis c nimetatud juhul käesoleva määruse lisa punktis 2 kirjeldatud tervisemärki või punktis 3 kirjeldatud identifitseerimismärki.

(2) Lõike 1 kohaselt kasutatav tervisemärk ja asjakohasel juhul identifitseerimismärk ning neil olev teave, sealhulgas numbrid ja tähemärgid, on hästi nähtav, selgesti loetav ja kulumiskindel. Identifitseerimismärk kantakse selgesti nähtavale kohale.

**§ 3. Looma enda tarbeks tapmise veterinaarnõuded**

(1) Loomapidaja teavitab Põllumajandus- ja Toiduametit üle 30 kuu vanuse veise ning üle 18 kuu vanuse lamba ja kitse enda tarbeks tapmisest vähemalt 24 tundi ette.

(2) Komisjoni rakendusmääruse (EL) 2021/605 I lisas nimetatud piirkonnas sea enda tarbeks tapmisest teavitab loomapidaja Põllumajandus- ja Toiduametit vähemalt 48 tundi ette.

**§ 4. Määruse jõustumine**

Määrus jõustub 1. detsembril 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

Lisa: Sealt ja metssealt pärit loomsete saaduste märgistamisel kasutatavad märgid